### Beslutning

Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 18. august 2021 har vedtaget Magistratens foranstående indstilling af 21. juni 2021.

### Resumé

Oplandsudvalget har sat fokus på det gode liv i Den Grønne ring om [adresse] – det der også kaldes oplandet. Udvalget er kommet med 8 konkrete anbefalinger til at styrke oplandet. Anbefalingerne kommer efter, at udvalget har mødtes med fællesrådene i oplandet, besøgt flere oplandsbyer og talt med foreninger og borgere i oplandet. Anbefalingerne handler om tættere kobling mellem byråd og fællesråd, infrastruktur og byudvikling, kultur og fritidstilbud og kommunikation.

### Indstilling

Det indstilles:

At 1) byrådet tager anbefalingerne fra Oplandsudvalget til efterretning.

At 2) byrådet tager forslag til implementering og videre proces af anbefalingerne som beskrevet i afsnit 5 til efterretning.

### Sagens forløb

17-06-2021 Borgmesterens Afdeling påtegning

Fremsendes til Magistraten.

Borgmesterens Afdeling anbefaler, at der i udmøntningen af Oplandspuljen tages afsæt i [adresse] anbefalinger samt de erfaringer, der er gjort i de forenede bylivshuse. Initiativer skal ske med afsæt i lokale ønsker og behov, og skal tænkes på tværs af den kommunale organisation. Borgmesterens Afdeling anbefaler derfor, at der ikke i udgangspunktet udmøntes midler fra [adresse] til enkelte magistratsafdelinger.

Borgmesterens Afdeling har herudover ingen bemærkninger til indstillingen.

 21-06-2021 Magistraten

Fremsendes til [adresse] med bemærkning, at Magistraten i mødet den 21. juni 2021 anbefaler, at byrådet tiltræder Magistratsafdelingen for Teknik og miljøs og Magistratsafdelingen for Kultur og Borgerservices indstilling af 11. juni 2021 i overensstemmelse med påtegning af 17. juni 2021 fra Borgmesterens Afdeling.

Jesper Jespersen og rådmand Svenning Andersen tog forbehold i forhold til Borgmesterens Afdelings påtegning.

 18-08-2021 [adresse]
Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 18. august 2021 har vedtaget Magistratens foranstående indstilling af 21. juni 2021.